rejauldu/bengali-wikipedia huggingface dataset:
ক্রিয়া সম্পাদনের যন্ত্র, উপকরণ বা সহায়ককেই করণ কারক বলা হয়।বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ বাক্যস্থিত ক্রিয়াপদের সঙ্গে 'কিসের দ্বারা' বা 'কী উপায়ে' প্রশ্ন করলে উত্তরে করণ কারক পাওয়া যায়।  উদাহরণ:নীরা কলম দিয়ে লেখে। (উপকরণ - কলম)'জগতে কীর্তিমান হয় সাধনায়।' (উপায় - সাধনা)   প্রকারভেদ   সমধাতুজ করণ:- ক্রিয়াটি যে ধাতু নিষ্পন্ন, করণটিও সেই ধাতুনিষ্পন্ন হলে, তাকে সমধাতুজ করণ বলে। যেমন:- সে কাটারিতে গাছ কাটছে।   করণ কারকে বিভিন্ন বিভক্তির ব্যবহার   (ক)প্রথমা বা শূণ্য বা অ বিভক্তিছাত্ররা বল খেলে। (অকর্মক ক্রিয়া)ডাকাতেরা গৃহস্বামীর মাথায় লাঠি মেরেছে।কৃষক লাঙ্গল চষছে।(খ)তৃতীয়া বা দ্বারা বিভক্তিলাঙল দ্বারা জমি চাষ করা হয়।আমরা কান দ্বারা শুনি।দিয়া বিভক্তিমন দিয়া কর সবে বিদ্যা উপার্জন।(গ)পঞ্চমী বা থেকে বিভক্তিএ সন্তান হতে দেশের মুখ উজ্জ্বল হবে।(ঘ)ষষ্ঠী বা র বিভক্তিতার মাথায় লাঠির আঘাত করো না।ইট-পাথরের বাড়ি বেশ শক্ত।ইটের বাড়ি সহজে ভাঙে না।কাচের জিনিস সহজে ভাঙে।জলের লিখন থাকে না।(ঙ)সপ্তমী বা এ বিভক্তিফুলে ফুলে ঘর ভরেছে।আকাশ মেঘে ঢাকা।শিকারী বিড়াল গোঁফে চেনা যায়।জ্ঞানে বিমল আনন্দ লাভ হয়।এ কলমে ভালো লেখা হয়/ বেশ লেখা যায়।নতুন ধান্যে হবে নবান্ন।হাতে কাজ কর।তে বিভক্তি'এত শঠতা, এত যে ব্যথা,তবু যেন তা মধুতে মাখা।' - নজরুললোকটা জাতিতে বৈষ্ণব।য় বিভক্তিচেষ্টায় সব হয়।এ সুতায় কাপড় হয় না।নিজের চেষ্টায় বড় হও।জগতে কীর্তিমান হয় সাধনায়।বন্যায় দেশ প্লাবিত হলো।কলমটি সোনায় মোড়া।বাংলা ব্যাকরণ ও নির্মিতি, সপ্তম শ্রেণি, ২০১৬ শিক্ষাবর্ষ, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।টাকায় কি না হয়।   আরো দেখুন   কারক  কর্তৃকারক  কর্ম কারক  সম্প্রদান কারক  অপাদান কারক  অধিকরণ কারক  বাংলা ব্যাকরণ  বাংলা ভাষা  বিভক্তি   তথ্যসূত্র   বিষয়শ্রেণী:বাংলা ব্যাকরণ বিষয়শ্রেণী:কারক
এইচএস রঙ্কা বা হরি সিং রঙ্কা (জন্ম: ৩ নভেম্বর ১৯৩৯) ভারতের রাজস্থান রাজ্যের একজন শিল্পপতি। তিনি মডার্ন গ্রুপের প্রতিষ্ঠাতা ও চেয়ারম্যান।  তিনি রাজস্থানের ভিলওয়ারা শহরের বাসিন্দা। রঙ্কা ১৯৭৩ সালে মডার্ন উলেনস প্রতিষ্ঠা করেছিলেন। মডার্ন গ্রুপে মডার্ন থ্রেডস, মডার্ন ইনসুলেটরস, মডার্ন সিনটেক্স, মডার্ন স্যুটিংস, মডার্ন পেট্রোফিল, মডার্ন পেট্রোকেমিক্যালস এবং মডার্ন ডেনিম সংস্থাগুলি অন্তর্ভুক্ত রয়েছে।  রঙ্কা ১৯৫৯ সালে রাজস্থান বিশ্ববিদ্যালয় থেকে স্নাতক সম্পন্ন করেছিলেন।   রাজস্থানে শিল্পায়নের ক্ষেত্রে তাঁর অবদানের জন্য ১৯৭৮ সালে রঙ্কা ভারত সরকারের 'উদ্যোগ পত্র' পুরস্কার এবং ১৯৮০ সালে রাজস্থান ফিনান্সিয়াল কর্পোরেশনের (আরএফসি) সিলভার শিল্ড পেয়েছেন।    তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজস্থানের ব্যবসায়ী বিষয়শ্রেণী:রাজস্থানি ব্যক্তি বিষয়শ্রেণী:ভিলওয়াড়া জেলার ব্যক্তি
সেকেন্ড লেফটেন্যান্ট রাকেশ সিং (১৮ সেপ্টেম্বর ১৯৭০ - ৫ ডিসেম্বর ১৯৯২) ছিলেন ভারতীয় সেনাবাহিনীর অফিসার, যিনি ভারতের সর্বোচ্চ শান্তিকালীন সামরিক সম্মাননা পুুরস্কার অশোক চক্রকে ভূষিত করেছিলেন।   জীবনের প্রথমার্ধ  সিং এর জন্ম ১৮ সেপ্টেম্বর ১৯৭০ সালে। তাঁর পিতার নাম কর্নেল রাজ সিং।    ক্যাডেট রাকেশ সিং ১৯৮৬ সালে জাতীয় প্রতিরক্ষা একাডেমির ৭৮ তম কোর্সে যোগদান করেছিলেন। তিনি গ্রেনেডিয়ার্সের ২২ তম ব্যাটালিয়নে  এবং সেকেন্ড লেফটেন্যান্টে কমিশন লাভ করেন ।   সামরিক ক্যারিয়ার  সেকেন্ড লেফটেন্যান্ট রাকেশ সিংহ ৫ ডিসেম্বর ১৯৯২ সালে অপারেশন চলাকালীন বহিষ্কৃত আফগান মুজাহাদীনকে পালিয়ে যাওয়ার থেকে আটকে রাখার চেষ্টা করার সময় গুরুতর আহত অবস্থায় মাত্র ২২ বছর বয়সে দেশের জন্য শহীদ হন। একাকীভাবে তিনি মুজাহাদীনদের মধ্যে পাঁচজনকে হত্যা করতে সক্ষম হন, তবে এনকাউন্টার চলাকালীন গুরুতর আহত হন এবং আহত হয়ে শহীদ হয়ে যান।  ১৯৯৩ সালে তিনি ভারতের সর্বোচ্চ শান্তিকালীন বীরত্বের পুরস্কার, অশোক চক্রকে তাঁর সর্বোচ্চ ত্যাগের জন্য ভূষিত করেন।     তথ্যসূত্র   বিষয়শ্রেণী:১৯৯২-এ মৃত্যু বিষয়শ্রেণী:১৯৭০-এ জন্ম বিষয়শ্রেণী:অশোক চক্র পদকপ্রাপ্ত
অংশুমান দত্তজিরাও গায়কওয়াড় (; ২৩ সেপ্টেম্বর ১৯৫২ – ৩১ জুলাই ২০২৪) মহারাষ্ট্রের বোম্বেতে (বর্তমানে - মুম্বই) জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলে তিনি মূলতঃ ডানহাতি উদ্বোধনী ব্যাটসম্যান ছিলেন। এছাড়াও, ডানহাতে অফ ব্রেক বোলিংয়ে পারদর্শিতা দেখান ‘গ্রেট ওয়াল’ ডাকনামে পরিচিত অংশুমান গায়কওয়াড়।  ঘরোয়া ক্রিকেটে বরোদার প্রতিনিধিত্ব করেন তিনি। বিশ্ব ক্রিকেট অঙ্গনে আধিপত্যবিস্তারকারী ওয়েস্ট ইন্ডিয়ান পেস বোলারদের বিপক্ষে রুখে দাঁড়াতে তিনি গভীর মনঃসংযোগ সহকারে রক্ষণাত্মক ভূমিকা পালন করতেন। অবসর পরবর্তীকালে ১৯৯০-এর দশকে দুই মেয়াদে ভারত জাতীয় ক্রিকেট দলের কোচের দায়িত্ব পালন করেন।   খেলোয়াড়ী জীবন  সাবেক ভারতীয় অধিনায়ক দত্ত গায়কওয়াড়ের সন্তান অংশুমানের ২৭ ডিসেম্বর, ১৯৭৪ তারিখে কলকাতায় ওয়েস্ট ইন্ডিজের বিপক্ষে টেস্ট অভিষেক ঘটে। একই মাঠে ১৯৮৪-এর শেষ দিনে ৩১ ডিসেম্বর তারিখে ইংল্যান্ডের বিপক্ষে তিনি সর্বশেষ টেস্টে অংশ নিয়েছিলেন। সমগ্র খেলোয়াড়ী জীবনে ৪০ টেস্টে ৩০.০৭ গড়ে ২ শতক ও ১০ অর্ধ-শতক সহযোগে ১,৯৮৫ রান করেন। ১৯৭৫-৭৬ মৌসুমে জামাইকায় আধুনিককালের বডিলাইন সিরিজে ওয়েস্ট ইন্ডিজের মাইকেল হোল্ডিংয়ের বলের বিপক্ষে মোকাবেলা করে ৮১ তোলেন। ঐ সময়ে হেলমেটের প্রচলন ছিল না ও বাউন্সারের সীমাবদ্ধতা না থাকায় তার ডান কান ক্ষত-বিক্ষত হয়। এরপর তাকে ৪৮ ঘণ্টা হাসপাতালের নিবীড় পরিচর্যা কেন্দ্রে অবস্থান করতে হয় ও দুইবার সেলাই করতে হয়। অদ্যাবধি তিনি কানের সমস্যায় ভুগছেন।  ১৯৮২-৮৩ মৌসুমে জলন্ধরে পাকিস্তানের বিপক্ষে নিজস্ব সর্বোচ্চ ২০১ রান তোলেন। এ ইনিংসে তিনি ৬৭১ মিনিট ব্যয় করেন যা তার অসম্ভব ধৈর্যশীলতা ও গভীর মনোযোগের প্রতিফলন লক্ষ্য করা যায়। এছাড়াও ১৫ ওডিআইয়ে অংশ নিয়েছেন তিনি। ৪ জুন, ১৯৭৫ তারিখে লর্ডসে ইংল্যান্ডের বিপক্ষে ওডিআই অভিষেক ঘটে তার। ১৯৭৫ ও ১৯৭৯ সালের ক্রিকেট বিশ্বকাপে দলের অন্যতম সদস্য ছিলেন তিনি।   কোচিং  ক্রিকেট থেকে অবসর নেয়ার পর গায়কওয়াড় ভাদোদারার জিএসএফসি’র পক্ষে কাজ করেন। এরপর ২০০০ সালের প্রথমদিকে ক্রিকেট জীবন থেকে নিজেকে গুটিয়ে নেন। অক্টোবর, ১৯৯৭ সালে মদন লালের পরিবর্তে ভারত দলে প্রথমবারের মতো কোচ হিসেবে নিযুক্ত হন। ক্রিকেট বিশ্বকাপের পর সেপ্টেম্বর, ১৯৯৯ সালে কপিল দেব তার স্থলাভিষিক্ত হন। পরবর্তীকালে আগস্ট, ২০০০ সাল থেকে অক্টোবর, ২০০০ সাল পর্যন্ত পুনরায় জাতীয় দলের কোচ ছিলেন। এবারও তার স্থলে এ দায়িত্বে আসেন কপিল দেব।   মৃত্যু  গায়কওয়াড় ক্যান্সারে ভুগছিলেন। তিনি লন্ডনের কিংস কলেজ হাসপাতালে চিকিৎসাধীন ছিলেন। কপিল দেবের আবেদনের পরে বিসিসিআই এবং তার সতীর্থরা মিলে গায়কওয়াড়ের চিকিৎসার জন্য আর্থিক সহায়তা প্রদান করা হয়।  ২০২৪ সালের ৩১ জুলাই গায়কওয়াড ভারতের গুজরাতের বড়োদরায় মারা যান।   তথ্যসূত্র    আরও দেখুন   রাজেশ্বরী গায়কওয়াড়  শ্রীনিবাসরাঘবন ভেঙ্কটরাঘবন  ১৯৭৫ ক্রিকেট বিশ্বকাপ দলসমূহ  ভারত জাতীয় ক্রিকেট দলের কোচ হিসেবে কপিল দেব  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৫২-এ জন্ম বিষয়শ্রেণী:২০২৪-এ মৃত্যু বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:ইন্ডিয়ান ইউনিভার্সিটিজের ক্রিকেটার বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:বরোদার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতীয় ক্রিকেট প্রশাসক বিষয়শ্রেণী:ভারতীয় ক্রিকেট কোচ বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারত জাতীয় ক্রিকেট দলের কোচ বিষয়শ্রেণী:ভারত জাতীয় ক্রিকেট দল নির্বাচক বিষয়শ্রেণী:মুম্বই থেকে আগত ক্রিকেটার
কালিয়াকৈর হাই-টেক পার্ক বা কালিয়াকৈর হাই-টেক সিটি (পূর্বনাম: বঙ্গবন্ধু হাইটেক সিটি) বাংলাদেশের ঢাকা বিভাগের গাজীপুর জেলার কালিয়াকৈর শহরে তথ্যপ্রযুক্তি খাতে বাংলাদেশ সরকারের উদ্যোগে নির্মীয়মান একটি অবকাঠামোগত সুবিধা প্রদানকারী উচ্চ প্রযুক্তিমূলক বাণিজ্যিক অঞ্চল। ১৯৯৯ সালে প্রথম এ ব্যাপারে আলোচনা শুরু হয়। এরপর প্রায় ১০ বছর এ ব্যাপারে কর্মকাণ্ড স্থগিত থাকে। ২০১০ সালে তথ্যপ্রযুক্তি খাতে ব্যাপক কর্মসংস্থানের মাধ্যমে বেকারত্ব হ্রাস ও আর্থ-সামাজিক সমৃদ্ধি অর্জনের লক্ষ্যে বাংলাদেশ সরকার বাংলাদেশ হাই-টেক পার্ক কর্তৃপক্ষ প্রতিষ্ঠা করে। কালিয়াকৈর হাইটেক সিটি হলো বাংলাদেশ হাইটেক পার্ক কর্তৃপক্ষের প্রথম প্রকল্প। সব মিলিয়ে ৬টি প্রকল্প এখন নির্মাণাধীন আছে। এর আদি নাম ছিল "কালিয়াকৈর হাইটেক পার্ক"। পরে ২০১৬ সালে এর নাম বদলে "বঙ্গবন্ধু হাইটেক সিটি" রাখা হয়। ২০২৪ সালের নভেম্বরে আবার আগের নামে ফিরিয়ে আনা হয়। চালু হবার পরে এখানে বহু শত কোটি মার্কিন ডলার বিনিয়োগ, বহু শত কোটি ডলারের সফটওয়্যার রপ্তানি এবং হাজার হাজার যুবকের কর্মসংস্থান হবে বলে সরকার আশা করছে।  পরিকল্পনা ও বিনিয়োগ কালিয়াকৈর হাইটেক সিটিতে থাকবে বাংলাদেশের জাতীয় তথ্যভান্ডার বা জাতীয় ডেটা সেন্টার, যার নির্মাণ খরচ প্রায় ১ হাজার ৬০০ কোটি টাকা। এখানে সামিট টেকনো পলিশ লিমিটেডের ৬০ হাজার বর্গফুটের শিল্প ভবন, যুক্তরাজ্য ভিত্তিক কোম্পানি ভাইব্রেন্ট সফটওয়্যারের ভবন, বাংলাদেশ টেকনো সিটি, ইত্যাদি ভবনের নির্মাণকাজ চলছে। ২৬টি দেশী ও বিদেশী বিনিয়োগকারী তথ্যপ্রযুক্তি ব্যবসা প্রতিষ্ঠানের কাছে জমি বরাদ্দ দেওয়া হয়েছে। এখান থেকে তারা ল্যাপটপ (বহনযোগ্য কম্পিউটার), মোবাইল ফোন (বহনযোগ্য টেলিফোন), পিসি (ব্যক্তিগত কম্পিউটার) ও বিভিন্ন সহায়ক যন্ত্রাংশ (এক্সেসরিজ) তৈরি বা সংযোজন করবে। ২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন বিনিয়োগের সুযোগ পাবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। নভেম্বর ২০২১ পর্যন্ত এখানে বিভিন্ন প্রতিষ্ঠান ১২০.৭৬ মিলিয়ন মার্কিন ডলার বিনিয়োগ করেছে এবং ৪৬০ জনের কর্মসংস্থান হয়েছে। ২০২৫ সালের মধ্যে ১২৬৪.৮৪ মিলিয়ন ডলার বিনিয়োগ এবং ৪১ হাজার ২৬৯ জনের কর্মসংস্থান সৃষ্টি হবে বলে আশা করা হচ্ছে। বঙ্গবন্ধু হাইটেক সিটিতে ১২০ মিলিয়ন ডলার বিনিয়োগ, জাগো নিউজ টুয়েন্টি ফোর ডটকম, ৬ নভেম্বর ২০২১  উৎপাদন এই হাইটেক সিটিতে ভাইব্র্যান্ট সফটওয়্যার (বিডি) লিমিটেড ২০২১ সালের সেপ্টেম্বর মাসে মোবাইল ফোন ব্র্যান্ড নকিয়া স্মার্টফোনের প্রথম লটের উৎপাদন শেষ করেছে।  তথ্যসূত্র  আরও দেখুন  বাংলাদেশ হাই-টেক পার্ক কর্তৃপক্ষ  বিষয়শ্রেণী:বাংলাদেশের উচ্চ-প্রযুক্তিমূলক বাণিজ্যিক অঞ্চল বিষয়শ্রেণী:ব্যবসা উদ্যান বিষয়শ্রেণী:গাজীপুর জেলা
বীরশ্রেষ্ঠ রুহুল আমিন স্টেডিয়াম (পূর্বনাম কক্সবাজার স্টেডিয়াম; বীরশ্রেষ্ঠ রুহুল আমিন ফুটবল স্টেডিয়াম নামে পরিচিত)  ১৯৫৬ সালে নির্মিত কক্সবাজার মেডিকেল কলেজ হাসপাতালের দক্ষিণ পাশে স্টেডিয়ামটি অবস্থিত। মূলত ক্রিকেট স্টেডিয়াম হলেও  অন্যান্য খেলা যেমন ফুটবল, ব্যাডমিন্টন, ইত্যাদি প্রশিক্ষণ ও প্রতিযোগিতা হয়ে থাকে। এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ রুহুল আমিনের নামে পরিবর্তন করা হয়।   ঐতিহাসিক ঘটনা: ১২ সেপ্টেম্বর ২০২৫ তারিখে টেকনাফ বনাম রামু ডিসি কাপের ফাইনালে আয়োজক কমিটির গাফলতি ও অব্যবস্থাপনার কারণে ৫ হাজার দর্শক ধারন ক্ষমতা স্টেডিয়ামে ৩০হাজারের উপর টিকেট বিক্রয় করে। যার ফলে স্টেডিয়ামের গ্যালারি ছাড়া ও মাঠের ভিতর দর্শক পরিপূর্ণ হয়ে যায়। যার ফলে খেলা স্থগিত করা হয়। দর্শকদের সারাদিন অপেক্ষায় রেখে খেলা না চালানোর ক্ষুভে দর্শক স্টেডিয়ামের সব কিছু ভেঙে পেলে। ভিআইপি গ্যালারিতে বসা দুর্নীতিবাজ নেতারা বাথরুমে লুকিয়ে থাকে। যার মধ্যে অন্যতম উখিয়া টেকনাফ আসনের সাবেক এমপি শাহাজাহান চৌধুরি। প্রশাসন পরে মাঠে এসে পরিস্থিতি নিয়ন্ত্রণ করে। মোট ৩০ জন মত হতাহতের ঘটনা ঘটে    তথ্যসূত্র    আরো দেখুন   বিষয়শ্রেণী:কক্সবাজার জেলা বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:১৯৬৫-এ প্রতিষ্ঠিত বিষয়শ্রেণী:কক্সবাজার বিষয়শ্রেণী:কক্সবাজারের ক্রীড়া অনুষ্ঠানস্থল
রজঃ (সংস্কৃত: रजस्) হল তিনটি গুণের মধ্যে একটি, হিন্দু দর্শনের সাংখ্য দর্শন দ্বারা উদ্ভাবিত দার্শনিক ও মনস্তাত্ত্বিক ধারণা।James G. Lochtefeld, Rajas, in The Illustrated Encyclopedia of Hinduism: A-M, Vol. 2, Rosen Publishing, , pages 546-547 অন্য দুটি গুণ হল সত্ত্ব (মঙ্গল, ভারসাম্য) এবং তমঃ (ধ্বংস, বিশৃঙ্খলা)। রজঃ জন্মগত প্রবণতা বা গুণ যা গতি, শক্তি ও কার্যকলাপ চালায়।Ian Whicher (1998), The Integrity of the Yoga Darśana, State University of New York Press, pages 86-87, 124-125, 163-167, 238-243  রজঃ কখনও কখনও আবেগ হিসাবে অনুবাদ করা হয়, যেখানে এটি কার্যকলাপ অর্থে ব্যবহৃত হয়, কোন বিশেষ মূল্য ছাড়াই এবং এটি প্রাসঙ্গিকভাবে ভাল বা খারাপ হতে পারে। রজঃ পূর্বোক্ত অন্য দুটি গুণকে বাস্তবায়নে সাহায্য করে।Autobiography Of A Yogi, Paramahansa Yogananda, Self Realization Fellowship, 1973, p. 22Maharishi Mahesh Yogi on the Bhagavad Gita Translation and Commentary, Arkana, 1990 p. 236  আলোচনা রজঃ হল একটি পদার্থ (প্রকৃতি) বা ব্যক্তির মধ্যে গুণ বা গুণ যা প্রকৃতির অন্যান্য দিক (প্রকৃতি) এর ক্রিয়াকলাপকে উৎসাহ দেয় বা সমর্থন করে যেমন নিম্নলিখিতগুলির মধ্যে একটি বা একাধিক:  কর্ম,  পরিবর্তন, পরিব্যক্তি;  আবেগ, উত্তেজনা;  জন্ম, সৃষ্টি, প্রজন্ম।  যদি কোনো ব্যক্তি বা জিনিস অত্যন্ত সক্রিয়, উত্তেজনাপূর্ণ, বা আবেগপ্রবণ হয়ে থাকে, তাহলে সেই ব্যক্তি বা জিনিসকে রাজাদের অগ্রাধিকার বলা যেতে পারে। এটি তমঃ গুণের সাথে বিপরীত, যা নিষ্ক্রিয়তা, অন্ধকার এবং অলসতার গুণ এবং সত্ত্বের সাথে, যা বিশুদ্ধতা, স্বচ্ছতা, শান্ততা এবং সৃজনশীলতার গুণ। রজঃ-কে তমঃ-এর চেয়ে বেশি ইতিবাচক এবং সত্তার চেয়ে কম ইতিবাচক হিসাবে দেখা হয়, সম্ভবত, যে ব্যক্তি "গুণকে অতিক্রম করেছে" এবং আপেক্ষিক জীবনের সকল ক্ষেত্রে সমতা অর্জন করেছে তার ব্যতীত।Maharishi Mahesh Yogi on the Bhagavad Gita Translation and Commentary, 1990 pp. 221–223  আরও দেখুন  গুণ (ভারতীয় দর্শন)  সত্ত্ব  তমঃ (গুণ)  রাজসিক খাবার  তথ্যসূত্র  বিষয়শ্রেণী:ভারতীয় দর্শন
থাম্ব|প্রাচীন হারানো শহর বাররা সহ ইথিওপিয়ার মধ্যযুগীয় মানচিত্র (যা আধুনিক যুগের আদ্দিস আবাবায় অবস্থিত) ইথিওপিয়া আফ্রিকার প্রাচীনতম দেশগুলির মধ্যে একটি। ইথিওপিয়ান সভ্যতার উত্থান হাজার হাজার বছর আগে। আবিসিনিয়া বা "জে ইটিওপিয়া" নামে পরিচিত রাষ্ট্রটি আমহারা, তিগ্রায়ান এবং কুশিটিক আগাও দ্বারা গঠিত সেমেটিক অ্যাবিসিনিয়ানদের (হাবশি) দ্বারা শাসিত হয়েছিল। ইথিওপিয়ান উচ্চভূমির পূর্ব স্কার্পমেন্ট এবং নিম্নভূমি ছিল হারারি/হার্লাদের আবাসস্থল যারা ইফাত, আদাল এবং আফারসের মতো সালতানাত প্রতিষ্ঠা করেছিল। মধ্য ও দক্ষিণে প্রাচীন সিদামা এবং সেমেটিক গুরেজ ছিল অন্য অঞ্চলের উল্লেখযোগ্য বসবাসকারী জাতিসমূহের অন্তর্ভুক্ত। খ্রিস্টপূর্ব দশম শতকে স্থাপিত ডি'এমটি রাজ্য ছিল এই ভূখণ্ডে ক্ষমতায় উত্থাপিত প্রথম রাজ্যগুলির মধ্যে অন্যতম। তারা ইয়েহাতে রাজধানী স্থাপন করেছিল। খ্রিস্টীয় প্রথম শতাব্দীতে আকসুমাইট রাজ্য আধুনিক টাইগ্রে অঞ্চলে তার রাজধানী আকসুমে ক্ষমতায় অধিষ্ঠিত হয় এবং লোহিত সাগর অঞ্চলে একটি প্রধান শক্তিতে পরিণত হয়। তারা দক্ষিণ আরব, মেরো এবং এর আশেপাশের অঞ্চলগুলিকে বশীভূত করে। চতুর্থ শতাব্দীর প্রথম দিকে, এজানার রাজত্বকালে খ্রিস্টধর্মকে রাষ্ট্রধর্ম ঘোষণা করা হয়। ইজানার রাজত্বের সময় থেকে আকসুমাইটরা প্রথম নিজেদেরকে "ইথিওপিয়ান" হিসেবে পরিচয় দেয়। অল্প কিছু দিন পরেই প্রথম বিদেশি লেখক হিসেবে ফিলোস্টরজিয়াস আকসুমাইটদের ইথিওপিয়ান বলে অভিহিত করেন। আরব উপদ্বীপে ইসলামের উত্থানের মাধ্যমে আকসুমাইট সাম্রাজ্যের পতন ঘটে, যা ধীরে ধীরে খ্রিস্টান আকসুম থেকে বাণিজ্যকে দূরে সরিয়ে দেয়।[ উদ্ধৃতি প্রয়োজন ] এটি শেষ পর্যন্ত বিচ্ছিন্ন হয়ে পড়ে, এর অর্থনীতি শ্লথ হয়ে যায় এবং এই অঞ্চলে আকসুমের বাণিজ্যিক আধিপত্য শেষ হয়। আকসুমাইটদের পর জাগওয়ে রাজবংশ ক্ষমতায় আসে, যারা ১৩ শতকে সলোমনিক রাজবংশের ক্ষমতায় আরোহণ করার আগে লালিবেলায় একটি নতুন রাজধানী স্থাপন করেছিল। প্রাথমিক সলোমনিক যুগে ইথিওপিয়া সামরিক সংস্কার এবং সাম্রাজ্য সম্প্রসারণের মধ্য দিয়ে গিয়েছিল, যার ফলে তারা আফ্রিকার হর্নে আধিপত্য বিস্তার করার সুযোগ লাভ করে।   তথ্যসূত্র     বিষয়শ্রেণী:দেশ অনুযায়ী পূর্ব আফ্রিকার ইতিহাস
thumb|270px|বৌদ্ধ বিশ্বসাথিত্ব, ২৭তম সাধারণ সম্মেলন, ২০১৪-এ তিনটি প্রধান আধুনিক বৌদ্ধ ঐতিহ্যের প্রতিনিধিরা বৌদ্ধ বিশ্বসাথিত্ব হলো আন্তর্জাতিক বৌদ্ধ সংগঠন।  গুনপাল পিয়াসেন মালালাশেকের কর্তৃক সূচিত, এটি ১৯৫০ সালে কলম্বো, সিলন (বর্তমান শ্রীলঙ্কা) ২৭টি দেশের প্রতিনিধিদের দ্বারা প্রতিষ্ঠিত হয়েছিল।  যদিও থেরবাদ বৌদ্ধরা সংগঠনে বিশিষ্ট, (এর সদর দপ্তর থাইল্যান্ডে এবং এর সকল সভাপতি শ্রীলঙ্কা বা দক্ষিণ-পূর্ব এশিয়া থেকে এসেছেন), সমস্ত বৌদ্ধ সম্প্রদায়ের সদস্যরা বৌদ্ধ বিশ্বসাথিত্ব-তে সক্রিয়। ঐতিহ্যবাহী বৌদ্ধ দেশগুলি ছাড়াও ভারত, মার্কিন যুক্তরাষ্ট্র, অস্ট্রেলিয়া ও আফ্রিকা এবং ইউরোপের বিভিন্ন দেশে এটির আঞ্চলিক কেন্দ্র রয়েছে।   লক্ষ্য ও উদ্দেশ্য  বৌদ্ধ বিশ্বসাথিত্বের লক্ষ্য ও উদ্দেশ্য হলো:  সদস্যদের মধ্যে বুদ্ধের শিক্ষার কঠোরভাবে পালন ও অনুশীলনের প্রচার করা  বৌদ্ধদের মধ্যে ঐক্য, সংহতি ও ভ্রাতৃত্ব বজায় রাখা  বুদ্ধের মহিমান্বিত মতবাদ প্রচার করা  সামাজিক, শিক্ষাগত, সাংস্কৃতিক এবং অন্যান্য মানবিক সেবার ক্ষেত্রে কার্যক্রম সংগঠিত করা এবং চালিয়ে যাওয়া  পৃথিবীতে সুখ, সম্প্রীতি ও শান্তির জন্য কাজ করা এবং একই উদ্দেশ্যে কাজ করা অন্যান্য সংস্থার সাথে সহযোগিতা করা   তথ্যসূত্র    বহিঃসংযোগ  World Fellowship of Buddhists homepage  বিষয়শ্রেণী:বৌদ্ধ সংগঠন বিষয়শ্রেণী:সংগঠন
প্রেমী হল  ২০০৪ এর একটি প্রকাশিতব্য বাংলা মিষ্টি প্রেমের চলচ্চিত্র যার পরিচালক রবি কিনাগী  ও প্রযোজক সুরিন্দর ফিল্মস। প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত। এই ছবিটি দিয়ে চন্দনা শর্মার সিনেমা জগতে অভিষেক করেছিলেন। ছবিটি ৩০ জুলাই ২০০৪ মুক্তি পেয়েছিল। ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। জিৎ গাঙ্গুলী ছবিটির সংগীত পরিচালক ছিলেন এবং কয়েকটি গান হিট করেছিল।   পটভূমি   পারুচুরি মুরালি পরিচালিত ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। অভিনয় করেছিলেন উদয় কিরণ, আরতি আগরওয়াল, যতীন গ্রেওয়াল।  রাহুল এবং সুমিত দুই বন্ধু এবং পেশায় ফুটবলার। দুর্ঘটনা থেকে রাহুলকে বাঁচাতে সুমিত তার পায়ে চোট পেয়ে ফুটবল খেলতে অক্ষম হয়ে পড়ে। রাহুল সুমিতকে প্রতিশ্রুতি দিয়েছিল যে একজন মস্ত বড় ফুটবল খেলোয়াড় হয়ে সুমিতের স্বপ্ন পূরণ করবেন। একদিন রাহুল একটি ট্যাক্সিতে পূজার সাথে দেখা হয় এবং প্রথম দর্শনে তার প্রেমে পড়ে যায়। পুজা তার ঠাকুমা এবং ঠাকুদার সাথে থাকে। এদিকে, পূজার সুমিতেরও দেখা হয় এবং সুমিত প্রতিবন্ধী হওয়ার সাথেও তার মনের জোর দেখে তার খুব ভালো লাগে। পূজা এবং তার বন্ধুরা গোয়ায় ঘুরতে হায় এবং সেখানে তাদের সাথে রাহুল এবং তার বন্ধুদের সাথে দেখা হয়, তারা সেখানে একটি ফুটবল ম্যাচের জন্য এসেছিল। পূজা ও রাহুল দু'জনের মধ্যে বন্ধুত্ব হয়। অন্যদিকে পূজার অন্য একজনের সাথে বিয়ে করছে। কেউ পুজাকে রাহুলের সাথে সম্পর্ক আছে বলে অভিযোগ করায় পুজোর বিয়ে ভেঙ্গে যায়। পুজোর ঠাকুদা এই আঘাত সহ্য করতে পারে না এবং মারা যায়। এরফলে পূজা ভুল রাহুলকে ভুল বোঝে এবং তাঁকে ঘৃণা করে। রাহুল গোপনে পূজাকে সাহায্য করার চেষ্টা করে। যখনই সে কোনও ধরনের সমস্যায় পড়ে রাহুল তাকে সাহায্য করে এবং এমনকি পূজার সহায়তার জন্য তার বাবার কাছ থেকে সে টাকা চুরি করে। তবে রাহুল কেবল পূজার সাথে চিঠির মাধ্যমে যোগাযোগ করেন, যেখানে তিনি নিজেকে বন্ধু হিসাবে সম্বোধন করেন। পূজা এই গোপন বন্ধুর প্রেমে পড়ে এবং তার সাথে দেখা করতে মরিয়া।   দলের দিন পূজার ভুল করে সুমিতকে তার গোপন বন্ধু ভেবে এবং আনন্দে উচ্ছ্বসে সে তার ঠাকুমা মাধ্যমে সুমিতের বাড়িতে একটি বিয়ের প্রস্তাব পাঠায়। তাদের বিয়ে ঠিক হয়। নিজের প্রেমিকাকে তার প্রিয় বন্ধুর সাথে  বিয়ে ঠিক হওয়াতে সে ভেঙ্গে পড়ে কিন্তু সে জানে তার জীবন বাঁচানোর জন্য সুমিতের কাছে এখনও সে ঋণী থাকায় সে সুমিতকে কিছুই বলতে পারে না। পূজা রাহুলকে দেখে রেগে গিয়ে যায় এবং তাকে তার জীবন থেকে দূরে চলে যেতে বলে। অবশেষে সব ভুল বোঝাবুঝি ধুর হয়। রাহুলের সাথে পূজার মিল হয় এবং তারা বিয়ে করে।  অভিনয় প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত এবং অন্যান্য শিল্পীবৃন্দ।   আরও দেখুন  রবি কিনাগী  রঞ্জিত মল্লিক  জিৎ  যীশু সেনগুপ্ত  তথ্যসূত্র  বিষয়শ্রেণী:২০০৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
সোনা মহাপাত্র () (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।   প্রাথমিক জীবন  মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে  বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।   ব্যক্তিগত জীবন  মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত।  ডিস্কোগ্রাফি thumbnail|200px|উইমেন এ্যমপাওয়ারিং কনসার্টে মহাপাত্র, নয়া দিল্লি, আগস্ট ২০১২ সালে +স্টুডিও অ্যালবাম  বছর  অ্যালবাম  গানের তালিকা সোনা   +একক গান  বছর  টীকা দিল জ্বালে (৪.২০)    পাস আও (৩.৩৯)     +প্লেব্যাক তালিকা গান  বছর  চলচ্চিত্র  টীকা লরি    ফ্যামেলি   ডাভ লাগা    আগে সে রাইট   ছাই মাধোসিয়া    জাম্বো   বেদারদি রাজা   দিল্লি বিল্লি   বাহারা    আই হেট লভ স্টোরিস  শ্রেয়া ঘোষালের সাথে জিয়া লাগে না    তালাশ       ফুকরে    +টেলিভিশন তালিকা গান  বছর  শিরোনাম  টীকা মুঝে ক্যায়া বেচেগা রুপাইয়্যা    সত্যমেব জয়তে     তথ্যসূত্র   বহিঃসংযোগ  বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় সঙ্গীতশিল্পী বিষয়শ্রেণী:ভারতীয় গায়িকা বিষয়শ্রেণী:ভারতীয় নেপথ্য গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:ওড়িশার ব্যক্তি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:প্রকৌশল ও প্রযুক্তি কলেজ, ভুবনেশ্বরের প্রাক্তন শিক্ষার্থী বিষয়শ্রেণী:ওড়িশার সঙ্গীতশিল্পী বিষয়শ্রেণী:ভারতীয় সঙ্গীতশিল্পী-গীতিকার বিষয়শ্রেণী:১৯৭৬-এ জন্ম বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ওড়িশার নারী সঙ্গীতজ্ঞ
থাম্ব| অতিপ্রাকৃত কল্পকাহিনী সাহিত্য ও শিল্পকলার একটি শাখা যেটার কাহিনীকৌশল বা বিষয়বস্তুতে প্রাকৃতিক বিশ্ব ও বস্তুবাদী দৃষ্টিভঙ্গীর অসঙ্গতি উঠে আসে, এক অতিপ্রাকৃত ঘটনা।  ব্যাপকতর অর্থে অতিপ্রাকৃত কল্পকাহিনীতে অলৌকিক কাহিনী, লোমহর্ষক কল্পকাহিনী, ভ্যাম্পায়ার সাহিত্য, ভূতের গল্প এবং অলীক কল্পকাহিনী (ফ্যান্টাসি) শাখার উদাহরণ পাওয়া যায়। আবার অতিপ্রাকৃত কল্পকাহিনীর উপাদান ব্যবহৃত হয় বিজ্ঞান কল্পকাহিনীতে। অন্যান্য শাখার মূল বৈশিষ্ট্য, যেমন "লোমহর্ষক কল্পকাহিনী" বা "অলীক কল্পকাহিনী"র উপাদান বাদ দেওয়ায় উচ্চশিক্ষায়তনিক অঙ্গন, পাঠক এবং সংগ্রাহকেরা অতিপ্রাকৃত কল্পকাহিনীকে একটি স্বনির্ভর শাখা হিসেবে স্থান দেন। কেবলমাত্র ঐতিহ্যবাহী ভৌতিক গল্প শাখাটিকেই অতিপ্রাকৃত কল্পকাহিনী পুরোপুরি গ্রহণ করেছে।  বিশ শতকে অতিপ্রাকৃত কল্পকাহিনীর সাথে মনস্তাত্ত্বিক কল্পকাহিনী সংযুক্ত হতে দেখা যায়। ফলে গল্পের উদ্ভট পরিস্থিতির একমাত্র সমাধান হিসেবে অতিপ্রাকৃতকে উপস্থাপন করা হয়। এরকম একটি ধ্রুপদী উদাহরণ হলো হেনরি জেমসের দ্য টার্ন অফ দ্য স্ক্রু যেখানে বর্ণিত ঘটনাগুলোর অতিপ্রাকৃত এবং মনস্তাত্ত্বিক দুই ধরনের ব্যাখ্যাই দেয়া হয়। এই দ্ব্যর্থকতা কল্পকাহিনীকে আরো রহস্যময় করে তোলে। অনুরূপ আরেকটি দৃষ্টান্ত শার্লট পার্কিনস গিলম্যানের গল্প দ্য ইয়েলো ওয়ালপেপার।  অতিপ্রাকৃত কল্পকাহিনী জনপ্রিয় হতে থাকে, কিন্তু যেহেতু এটি সংজ্ঞায়িত করা কঠিন এবং সাধারণ লোকেরা তা পুরো বুঝতে না পারায়, প্রকাশক, বইবিক্রেতা বা গ্রন্থাগারে এটিকে স্বতন্ত্র বিপণন শ্রেণী হিসেবে ধরা হয়না। বিক্রির সময় হয় একে মূলধারার সাহিত্যে অন্তর্ভুক্ত করা হয় নয়ত অন্য কোনো উপশাখা বলে চালিয়ে দেয়া হয়।   তথ্যসূত্র    আরো পড়ুন      বহিঃসংযোগ   "Supernatural Fiction ", entry in John Clute and John Grant, eds., Encyclopedia of Fantasy (1997)    বিষয়শ্রেণী:দূরকল্পকাহিনী বিষয়শ্রেণী:লোমহর্ষক শাখা (শিল্পকলা) বিষয়শ্রেণী:লোমহর্ষক কল্পকাহিনী